L 238/94
BG
Официален вестник на Европейския съюз
27.9.2023 г.
РЕГЛАМЕНТ ЗА ИЗПЪЛНЕНИЕ (ЕС) 2023/2057 НА КОМИСИЯТА от 26 септември 2023 година за изменение на приложения VII и VIII към Регламент за изпълнение (ЕС) 2021/620 по отношение на одобряването или отнемането на статута „свободен от болест“ на някои държави членки или зони от тях по отношение на някои болести от списъка и одобряването на програми за ликвидиране на някои болести от списъка (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 31, параграф 3 и член 36, параграф 4 от него, като има предвид, че: (1)
С Регламент (ЕС) 2016/429 се установяват конкретни за отделните болести правила за болестите от списъка в съответствие с член 5, параграф 1 от него и се предвижда начинът на прилагане на тези правила за различните категории болести от списъка.
В Регламент (ЕС) 2016/429 се предвижда държавите членки да въведат задължителни програми за ликвидиране на болестите от списъка, посочени в член 9, параграф 1, буква б) от него, и изборни програми за ликвидиране на болестите от списъка, посочени в член 9, параграф 1, буква в) от него, както и тези програми да бъдат одобрявани от Комисията.
В посочения регламент се предвижда също така Комисията да одобрява или отнема статута „свободен от болест“ на държави членки или зони или компартменти от тях по отношение на някои болести от списъка, посочени в член 9, параграф 1, букви б) и в) от него.
(2)
С Делегиран регламент (ЕС) 2020/689 на Комисията (2) се допълва Регламент (ЕС) 2016/429 и се определят критериите за предоставяне, запазване, спиране и отнемане на статута „свободен от болест“ за държави членки или зони или компартменти от тях, както и изискванията за одобряване на задължителни или изборни програми за ликвидиране на болести в държави членки или зони или компартменти от тях.
(3)
С Регламент за изпълнение (ЕС) 2021/620 на Комисията (3) се установяват правила за прилагане по отношение на посочените в член 9, параграф 1, букви а), б) и в) от Регламент (ЕС) 2016/429 болести от списъка по животните във връзка със статута „свободен от болест“ и статута „без ваксинация“ на някои държави членки или зони или компартменти от тях и одобряването на програми за ликвидиране на тези болести от списъка.
По-специално в приложенията към него е съставен списък на държавите членки или зоните или компартментите от тях със статут „свободен от болест“ и се изброяват и съществуващите одобрени задължителни или изборни програми за ликвидиране.
Поради променящата се епизоотична обстановка по отношение на някои болести е необходимо да се изменят някои приложения към Регламент за изпълнение (ЕС) 2021/620, за да се включат нови свободни от болест държави членки или зони от тях и да се одобрят някои задължителни или изборни програми за ликвидиране, представени на Комисията.
(4)
По отношение на вирусната диария по говедата Германия предостави на Комисията информация, доказваща, че условията за признаване на статут „свободен от болест“ по отношение на вирусната диария по говедата, определени в Делегиран регламент (ЕС) 2020/689, са изпълнени на цялата територия на провинция Бавария, на по-голямата част от територията на провинция Долна Саксония, с изключение на регионите Cuxhaven, Göttingen, Northeim, Oldenburg и Stade, и на по-голямата част от територията на провинция Северен Рейн-Вестфалия, с изключение на регионите Borken, Gütersloh, Höxter, Kleve и Paderborn и в по-голямата част от територията на провинция
(1) ОВ L 84, 31.3.2016 г., стр. 1.
(2) Делегиран регламент (ЕС) 2020/689 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести (ОВ L 174, 3.6.2020 г., стр. 211).
(3) Регламент за изпълнение (ЕС) 2021/620 на Комисията от 15 април 2021 г. за установяване на правила за прилагането на Регламент (ЕС) 2016/429 на Европейския парламент и на Съвета във връзка с одобряването на статута „свободен от болест“ и на статута „без ваксинация“ на някои държави членки или зони или компартменти от тях по отношение на определени болести от списъка и одобряването на програми за ликвидиране на тези болести от списъка ( ОВ L 131, 16.4.2021 г., стр. 78).